it en id en en en en en id en en en en id pl en en en id id id id en en en en en ms ms id it en id id id id en id id ms id en id ms ms id en ms ms ms en en id ms ms en en en en en id en ms en ms en id en id ms id id id id en en en en en en en ms id id en en en en en en en en en en en es en en en en en
Tentera Russia Dakwa Bebaskan Penduduk Islam Ditahan Di Masjid Di Ukraine - Defence Security Asia
Russia mendakwa penduduk Islam itu ditahan oleh pasukan bersenjata dikenali sebagai Nazi Ukraine di Masjid Sultan Suleiman dengan operasi pembebasan dilakukan atas permintaan Presiden Turki, Recep Tayyip Erdogan.
By admin On Apr 18, 2022
Masjid Sultan Suleiman di Mariupol, Ukraine.
(DEFENCE SECURITY ASIA) — Russia mendakwa bahawa anggota tenteranya telah berjaya membebaskan dan menyelamatkan sejumlah penduduk Islam yang ditahan di sebuah masjid di bandar Mariupol, Ukraine, menurut jurucakap Kementerian Pertahanannya Igor Konashenkov.
Beliau mendakwa, penduduk Islam itu ditahan oleh pasukan bersenjata dikenali sebagai Nazi Ukraine di sebuah masjid yang dikenali dengan nama Masjid Sultan Suleiman.
Operasi pembebasan itu dakwanya, dilakukan atas permintaan Presiden Turki, Recep Tayyip Erdogan.
Berikutan itu, satu operasi ketenteraan dilakukan di daerah Primorsky Sabtu lalu untuk membebaskan tebusan yang ditahan oleh anggota Nazi Ukraine di masjid berkenaan, mengikut laporan media Russia.
Untuk rekod, Nazi Ukraine adalah gelaran yang diberikan kepada Batalion Azov Ukraine yang menentang tentera Russia.
Pada awal konflik antara Russia dan Ukraine, beberapa anggota tentera Batalion Azov dilihat melumur dan merendam peluru senjata api mereka dengan lemak babi untuk digunakan dalam pertempuran dengan anggota tentera Muslim Chechen yang berjuang di pihak Russia.
Jurucakap Kementerian Pertahanan Russia, Igor Konanshenkov.
Anggota Batalion Azov itu mendakwa sekiranya tentera Chechen itu terbunuh akibat terkena peluru diselaputi lemak babi maka mereka tidak akan memasuki syurga.
Batalion Azov ini terdiri daripada kira-kira 900 orang anggota yang memegang ideologi Neo-Nazi dan White Supremacist.
Hasil daripada operasi di masjid itu, Konashenkov mendakwa bahawa masjid itu telah dibuka semula dan seramai 29 militan termasuk askar upahan asing telah terbunuh.
Anggota tentera Batalion Azov, Ukraine
“Semua tebusan, penduduk salah sebuah Negara Komanwel Negara-Negara Merdeka (CIS), dibebaskan dan dibawa ke tempat yang selamat,” katanya.
Beberapa hari lepas, Menteri Luar Turki Mehmet Cavusoglu berkata beliau telah meminta bantuan daripada Russia untuk mengeluarkan rakyat yang terkandas di dalam masjid di bandar pelabuhan Mariupol yang terletak di selatan Ukraine itu.
“Di dalam satu panggilan telefon dengan Sergei Lavrov (Menteri Luar Russia), saya telah meminta bantuan beliau untuk memindahkan rakyat kami yang terkandas di Mariupol,” katanya kepada pemberita di Turki sebagaimana dipetik oleh portal berita Euro News.
Menteri Luar Turki Mehmet Cavusoglu.
Cavusoglu juga berkata bahawa beliau telah berkongsi maklumat dengan Russia tentang rakyat di kawasan bandar di Mariupol di mana rakyat Turki terkandas.
Beliau berkata, sejak beberapa hari lepas pihaknya telah menghantar beberapa buah bas untuk memindahkan rakyatnya yang terkandas di bandar Mariupol tetapi mereka tidak dapat dipindahkan kerana pertempuran sengit.
Kedutaan Ukraine di Ankara berkata, terdapat 86 orang rakyat Turki berlindung di dalam masjid itu dengan 34 daripadanya adalah kanak-kanak.
Klik Untuk Muat-Turun Aplikasi Defence Security Asia di Google Play Store:
Menteri Luar Turki berkata sebanyak 14, 480 rakyat Turki telah dipindahkan daripada Ukraine sejak konflik antara negara itu dengan Russia bermula.
Pada ketika ini, Russia mendakwa tenteranya telah berjaya menguasai sebahagian besar daripada bandar pelabuhan Mariupol itu selepas beberapa hari pertempuran sengit. — DSA
admin 2215 posts 0 comments
KD Jebat Dikerah Halang Cubaan 21 Bot Asing Ceroboh Perairan Negara
[VIDEO] Tentera Filipina Lakukan Ujian Penembakan Meriam ATMOS 155mm/52 Cal
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.